Diari Oficial de la Generalitat Valenciana


Sumari del DOGV 3723, del 04-04-2000 (2000/2261)

ORDRE de 15 de març de 2000, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu del Camp de Túria (València), III fase.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3723

Data del DOGV
:   04-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2261


Data del document
:   15-03-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * El Camp de Túria
    * ordenació hidràulica
    * ordenació hidroagrícola
    * programa d'actuació
    * obres públiques

ORDRE de 15 de març de 2000, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu del Camp de Túria (València), III fase. [2000/X2261]
  
La Conselleria d'Agricultura, Pesca i Alimentació té entre els seus objectius prioritaris la modernització del regadiu de la Comunitat Valenciana. Això implica la realització d'obres que milloren la gestió dels recursos hídrics mitjançant l'aplicació de modernes tecnologies, alhora que asseguren la disponibilitat d'aigua en el moment adequat per als cultius.
  
Per aquestes raons, el pla d'obres redactat per la Conselleria inclou actuacions tendents a l'increment de la capacitat d'embassament i regulació de cabals i la transformació dels sistemes de reg tradicionals a reg localitzat. Aquestes actuacions redundaran en un estalvi d'aigua i una millora de les condicions de treball dels agricultors, ja que evitaran els torns de reg ininterromputs al llarg del dia i de la nit.
  
Aquesta tercera fase del pla d'obres afectarà les comunitats de regants de Losa del Obispo, El Tarragón i Llíria i Olocau.
  
En conseqüència, a proposta de la Direcció General de Modernització d'Estructures Agràries, i fent ús de les facultats que tinc assignades,
  
ORDENE
  
Article 1
  
Queda aprovat el Pla d'Obres d'Interès General per a la Modernització del Regadiu del Camp de Túria (València) III fase.
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 13/1995, de 10 de gener; i 39/1995, de 7 de març, del Consell de la Generalitat Valenciana, les obres de construcció de basses, xarxes principals de reg, mitjançant canonades i accessoris, estacions de bombament i capçaleres de filtratge i fertirrigació, queden classificades d'interès general, en el grup A de l'article 61 de la mencionada Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Modernització d'Estructures Agràries dictarà les normes complementàries per a la millor aplicació de tot el que es disposa en aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 15 de març de 2000
  
La consellera d'Agricultura, Pesca i Alimentació,